
Text rozhodnutia
Súd: Krajský súd Nitra Spisová značka: 19Sd/301/2012 Identifikačné číslo súdneho spisu: 4012201042 Dátum vydania rozhodnutia: 15. 07. 2014 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2014:4012201042.7 Uznesenie rajský súd v Nitre v právnej veci navrhovateľa: T.. M. M., J. M. XXXX, E., zastúpeného JUDr. Tomášom Mikulášom, Holická 4, Bratislava, proti odporkyni: Sociálna poisťovňa - ústredie, ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e . o d ô v o d n e n i e : Odvolaním podaným proti rozhodnutiu odporkyne č. XXX XXX XXXX zo dňa 01. 08. 2012, ktorým odporkyňa priznala podľa § 70 ods. 1 a § 82 zákona č. 461/2003 Z. z. o sociálnom poistení v znení neskorších predpisov (ďalej len "zsp") invalidný dôchodok od 14. 05. 2012 na základe 70 % miery poklesu schopnosti vykonávať zárobkovú činnosť dôvodiac tým, že podľa posudku posudkového lekára sociálneho poistenia pobočky Sociálnej poisťovne Topoľčany zo dňa 16. 07. 2012 je invalidný podľa § 71 ods. 1 zsp, lebo pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou, navrhovateľ namietal nesprávne posúdenie svojich zdravotných problémov a nesprávne určenie percentuálnej miery poklesu schopnosti vykonávať zárobkovú činnosť. Konkrétne uviedol, že jeho rozhodujúce zdravotné postihnutie bolo nesprávne zaradené posudkovou lekárkou sociálneho poistenia do kapitoly IX, oddiel B, položka 2, písm. b/ prílohy č. 4 k zsp a nesprávne mu bola určená pre rozhodujúce zdravotné postihnutie len 60 % miera poklesu schopnosti vykonávať zárobkovú činnosť (pre iné zdravotné postihnutie mu bolo priznaných ďalších 10 % miery poklesu schopnosti vykonávať zárobkovú činnosť). V priebehu súdneho konania o opravnom prostriedku navrhovateľa proti vyššie uvedenému rozhodnutiu boli vypracované dva znalecké posudku. Prvý znalecký posudok č. 05/2013 znalkyne MUDr. Daniely Iliašovej zo dňa 19. 05. 2013 objednal navrhovateľ dňa 02. 01. 2013 a druhý znalecký posudok č. 3/2014 zo dňa 06. 05. 2014 bol vypracovaný na základe uznesenie Krajského súdu v Nitre č. k. 19Sd/301/2012-70 zo dňa 20. 02. 2014. Z vykonaného dokazovania posúdením zdravotného stavu navrhovateľa súdnymi znalcami za obdobie od podania žiadosti o invalidný dôchodok od 16. 07. 2012 , odkedy bol uznaný aj za invalidného dôchodku podľa § 70 ods. 1 zsp na základe 60 + 10 % miery poklesu schopnosti vykonávať zárobkovú činnosť až do vyhotovenia znaleckého posudku MUDr. Petrom Daxnerom, PhD. dňa 06. 05. 2014 bolo preukázané, že od 26. 04. 2013 t. j. od prepustenia z hospitalizácie v Kardiocentre Nitra došlo k zhoršeniu rozhodujúce zdravotného postihnutia a tým došlo aj k zmene posúdenia rozhodujúceho zdravotného postihnutia podľa kapitoly IX, oddiel B, položka 2 písm. b/ prílohy č. 4 k zsp z pôvodne určenej 60 % miery na 70 % mieru. Na základe takto novo určenej percentuálnej miery odporkyňa rozhodla rozhodnutím č. XXX XXX XXXX X zo dňa 07. 07. 2014 o zvýšení sumy invalidného dôchodku od 26. 04. 2013 podľa § 73, § 112 ods. 4, § 274, § 82 a § 293ce zsp. Navrhovateľ v súdnom konaní zastúpený splnomocneným zástupcom na súdnom pojednávaní dňa 15. 07. 2014 vyslovili súhlas s novým rozhodnutím z 07. 07. 2014 o zvýšení invalidného dôchodku od 26. 04. 2013 a navrhli súdne konanie zastaviť s tým, že si uplatnili náhradu trov konania za vypracovanie znaleckého posudku znalkyňou MUDr. Danielou Iliašovou v sume 406,32 eur. Zástupkyňa odporkyne nemala námietky proti zastaveniu konania. V prípade, ak súd rozhodne o zastavení konania, zástupkyňa odporkyne navrhla vydať o trovách konania osobitné uznesenie. Podľa § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa § 96 ods. 1 zákona, navrhovateľ môže vziať za konania späť návrh na jeho začatie, a to sčasti, alebo celkom. Ak je návrh vzatý späť celkom, súd konanie zastaví. Súd na základe späťvzatia opravného prostriedku proti rozhodnutiu č. XXX XXX XXXX zo dňa 01. 08. 2012 konanie zastavil. O náhrade trov konania súd rozhodne samostatným rozhodnutím. Poučenie: Proti tomuto uzneseniu nemožno podať odvolanie.

